b"\n_START_ARTICLE_\nPeloponnes\n_START_PARAGRAPH_\nPeloponnes (gresk: \xce\xa0\xce\xb5\xce\xbb\xce\xbf\xcf\x80\xcf\x8c\xce\xbd\xce\xbd\xce\xb7\xcf\x83\xce\xbf\xcf\x82 Peloponnesos, \xc2\xabPelops' \xc3\xb8y\xc2\xbb) er en stor halv\xc3\xb8y og en geografisk region i s\xc3\xb8rlige Hellas. Den er adskilt fra den nordlige delen av landet ved Korintbukta. I l\xc3\xb8pet av senmiddelalderen og osmansk tid var halv\xc3\xb8ya kjent som Morea (gresk: \xce\x9c\xcf\x89\xcf\x81\xce\xad\xce\xb1\xcf\x82), et navn som tidvis benyttes i dagligtale._NEWLINE_Halv\xc3\xb8ya er inndelt i tre administrative regioner: de fleste tilh\xc3\xb8rer regionen Peloponnes (den \xc3\xb8stlige delen), og de mindre delene tilh\xc3\xb8rer Vest-Hellas og Attika._NEWLINE_Det var p\xc3\xa5 Peloponnes hvor den greske selvstendighetskrigen begynte og folket p\xc3\xa5 Peloponnes har siden dominert politikken og regjeringen i Hellas.\n_START_SECTION_\nGeografi\n_START_PARAGRAPH_\nPeloponnes er en halv\xc3\xb8y som dekker et areal p\xc3\xa5 bortimot 21 549 km\xc2\xb2 og utgj\xc3\xb8r den s\xc3\xb8rligste delen av det greske fastlandet. Mens den teknisk sett kan bli betraktet som en \xc3\xb8y siden konstruksjon av Korintkanalen i 1893, er den som andre halv\xc3\xb8yer blitt adskilt fra fastlandet ved menneskeskapt vannkanaler, men det er sjelden, om noen gang, at den er referert til som en \xc2\xab\xc3\xb8y\xc2\xbb. Den har to landkonstruksjoner med resten av Hellas, en naturlig ved Korintkanalen, og en kunstig ved den store Rio-Antirio-broen (offisielt navn er Charilaos Trikoupis-broen) over Korintbukta i n\xc3\xa6rheten av Patras, og forbinder byen Rio p\xc3\xa5 Peloponnes med Antirrio p\xc3\xa5 det greske fastland. Broen ble fullf\xc3\xb8rt i 2004._NEWLINE_Halv\xc3\xb8ya har fjell i innlandet og dyp, innsk\xc3\xa5ret kystlinjer. Fjellet Taygetos er det h\xc3\xb8yeste punktet med 2 407 meter. Peloponnes har fire halv\xc3\xb8yer som strekker seg s\xc3\xb8rover: Messenia, Manihalv\xc3\xb8ya og Kapp Mal\xc3\xa9a (i antikken kalt for Epidavros Limira). og Argolida, liggende ytterst nord\xc3\xb8st p\xc3\xa5 Peloponnes._NEWLINE_To \xc3\xb8ygrupper ligger utenfor kysten av Peloponnes: De saroniske \xc3\xb8yer i \xc3\xb8st og De joniske \xc3\xb8yer i vest. \xc3\x98ya Kythira s\xc3\xb8r for halv\xc3\xb8ya Kapp Mal\xc3\xa9a er betraktet som en del av De joniske \xc3\xb8yer.\n_START_SECTION_\nHistorie\n_START_PARAGRAPH_\nHalv\xc3\xb8ya har v\xc3\xa6rt bebodd siden forhistorisk tid. Dets moderne navn er avledet fra oldtidens greske mytologi, s\xc3\xa6rlig knyttet til heroen Pelops som skal ha erobret hele halv\xc3\xb8ya. Navnet Peloponnesos betyr \xc2\xabPelops' \xc3\xb8y\xc2\xbb._NEWLINE_Det greske fastlandet og Europas f\xc3\xb8rste betydelige sivilisasjon, egeisk kultur (eller mykenske) dominerte Peloponnes i gresk bronsealder fra h\xc3\xb8yborgen i Mykene i den nord\xc3\xb8stlige delen av halv\xc3\xb8ya. Den mykenske sivilisasjonen falt br\xc3\xa5tt sammen mot slutten av 2000-tallet f.Kr. og mange av dens byer og palasser viser tegn p\xc3\xa5 \xc3\xb8deleggelser. Den p\xc3\xa5f\xc3\xb8lgende perioden, kjent som de m\xc3\xb8rke \xc3\xa5rhundrer i Hellas, er markert med et frav\xc3\xa6r av skriftsystem. I 776 f.Kr. ble de f\xc3\xb8rste olympiske leker holdt i Olympia, og denne datoen er tidvis benyttet for \xc3\xa5 markere begynnelsen p\xc3\xa5 den antikke perioden i gresk oldtid. I l\xc3\xb8pet av denne tiden var Peloponnes sentrum for den viktigste politikken i oldtidens Hellas, og besto av de mektigste bystatene og var stedet for de blodigste slagene. Det var her byene Sparta, Korint, Argos og Megalopolis l\xc3\xa5 og var \xc3\xa5stedet for Det peloponnesiske forbund, et forbund av bystater, under ledelse av Sparta. Halv\xc3\xb8ya var involvert i perserkrigene og var scene for Peloponneskrigen i tiden 431 f.Kr.-404 f.Kr. Halv\xc3\xb8ya ble erobret av den ekspanderende romerske republikken i 146 f.Kr. og ble da omgjort til den romerske provinsen Achaea. I l\xc3\xb8pet av den romerske perioden forble halv\xc3\xb8ya velst\xc3\xa5ende, men ble en provinsiell bakevje, relativt fjernet fra hendelsene i den store romerske verden."